open-index/open-wikipedia-markdown huggingface dataset:
Primátor hlavného mesta Slovenskej republiky Bratislavy

[alt=|náhľad|Súčasný primátor Bratislavy [Matúš Vallo]]

**Primátor hlavného mesta Slovenskej republiky Bratislavy** je najvyšší výkonný orgán hlavného mesta Slovenskej republiky Bratislavy a zastupuje ho navonok. Súčasne je jeho štatutárnym zástupcom (v majetkovoprávnych veciach a pracovnoprávnych vzťahov k zamestnancom mesta) a správnym orgánom v administratívnoprávnych vzťahoch Bratislavy. Primátora volia obyvatelia Bratislavy v priamych voľbách. Je oprávnený používať primátorské insígnie (reťaz a žezlo) a štandardu primátora. Spolu s Mestským zastupiteľstvom tvoria mestské orgány Bratislavy. Sídlom primátora je Primaciálny palác.

Náplň funkcie primátora rámcovo určuje článok 9 Štatútu hlavného mesta SR Bratislavy. Predovšetkým zvoláva a vedie Mestské zastupiteľstvo a Metskú radu a podpisuje ich uznesenia, vykonáva správu Bratislavy, podpisuje jej nariadenia, podpisuje dohody, zmluvy a iné listiny, ktoré zakladajú záväzky alebo práva Bratislavy a rozhoduje vo všetkých veciach správy Bratislavy, ktoré nie sú zákonom alebo štatútom vyhradené mestskému zastupiteľstvu.

Počas neprítomnosti ho zastupuje jeho prvý námestník. Okrem neho má ešte ďalších dvoch námestníkov.

Bratislava má zdokumentovanú vyše 700-ročnú tradíciu vrcholných predstaviteľov mesta. Predchodcom primátora bol richtár (). Prvým známym richtárom bol Jakob (Jacobus), ktorý sa ním stal v roku 1280. Od roku 1879 preberá vedenie mesta mešťanosta () až do roku 1946, kedy sa funkcia už začala nazývať primátor. Prvým bol Dr. Anton Vasek.

V komunálnych voľbách dňa 15. novembra 2014 bol zvolený za primátora Bratislavy Ivo Nesrovnal, jeho prvým námestníkom bol Milan Černý. Vo voľbách 10. novembra 2018 zvíťazil Matúš Vallo (36,54 %), keď porazil Václava Mika (22,87 %) aj Iva Nesrovnala (18,42 %).

## Zoznam primátorov

## Referencie

## Pozri aj
* Primátor (Slovensko)

## Externé odkazy
* Primátor na webe magistrátu mesta
* Historický prehľad richtárov, mešťanostov a primátorov Bratislavy v rokoch 12802010 na webe magistrátu mesta (archív)

Kategória:Politika v Bratislave
Prírodný park Jistebnická vrchovina

**Prírodný park Jistebnická vrchovina** je chránené územie, ktoré bolo vyhlásené postupne v Juhočeskom a Stredočeskom kraji. Bol zriadený na ochranu členitej kopcovitej krajiny, kde sa striedajú polia, lúky a lesíky a kde sa vyskytuje množstvo malých vodných plôch a tokov. V krajine, ktorá vznikla dlhodobým tradičným hospodárením, zostáva hlavnou aktivitou extenzívne poľnohospodárstvo. Kultúrna krajina s vyváženou mozaikou krajinných segmentov s pomerne malou dotknutosťou masovej rekreácie a priemyslom, vysoká biodiverzita s veľkým turistickým potenciálom. Poslaním prírodného parku Jistebnická vrchovina je zachovať krajinný ráz s významnými prírodnými a estetickými hodnotami, nenarušiť historické hodnoty osídlenia a krajinnú architektúru. Najvyšším vrcholom Jistebnickej vrchoviny je Javorová skála, druhý najvyšší bod okresu Tábor – 

## Vymedzenie
### Juhočeská časť
Na území Juhočeského kraja dosahuje rozlohu  a nachádza sa v správnom obvode obcí s rozšírenou pôsobnosťou Tábor a Milevsko. Bol zriadený Okresným úradom Tábor dňa 14. decembra 1994 a potvrdený nariadením Juhočeského kraja zo dňa 19. októbra 2004, kedy k nemu bolo pričlenené územie okresu Písek.

Leží v obvode územnej pôsobnosti obcí Nadějkov, Jistebnice, Borotín u Tábora, Přeštěnice, Zhoř u Milevska a Chyšky. Prírodný park zahŕňa katastrálne územia Brtec, Cunkov, Chlístov u Nadějkova, Chlum u Jistebnice, Chyšky, Kamenná Lhota u Borotína, Květuš, Libenice u Tábora, Mezný, Modlíkov, Nadějkov, Nosetín, Orlov u Jistebnice, Petříkovice, Plechov, Podchýšská Lhota, Ratiboř a Starcova Lhota. Zasahuje do častí katastrálnych území Blehov, Branišovice u Ratiboře, Borotín u Tábora, Jistebnice, Pikov, Přeštěnice, Rohozov, Zhoř u Milevska a Zvěstonín.

### Stredočeská časť
Prírodný park Jistebnická vrchovina v okrese Benešov vznikol vyhláškou OkÚ Benešov zo dňa 10. septembra 1996. Nadviazal na už existujúci prírodný park Jistebnická vrchovina v okrese Tábor. Výmera prírodného parku na území benešovského okresu je . Rozkladá sa v Sedlecko-prčickej kotline, ktorá sa od konca 19. storočia nazýva „*Český Merán*“.

## Referencie

*

## Literatúra
* 

## Iné projekty

Kategória:Chránené územia v okrese Benešov
Kategória:Chránené územia v okrese Písek
Kategória:Chránené územia v okrese Tábor
Jistebnická vrchovina
Na Stříbrné

**Na Stříbrné** je prírodná pamiatka vyhlásená v roku 1972 pri obci Český Šternberk. Predmetom ochrany je lokalita lykovca jedovatého. V skutočnosti je však lokalita cenná aj vďaka výskytu množstva druhov veľkých húb, z ktorých niektoré (viac ako 15 druhov) sú zaradené do Červeného zoznamu húb ČR. Lokalita je pozoruhodná aj pestrým geologickým podložím, zastúpené sú napr. dolomitický mramor (metamorfovaný vápenec až dolomit), pararuly, amfibolit a granit. Na hranici územia sa nachádza odvodňovacia štôlňa ložiska Malovidy, ktorá je významným sídliskom netopierov. Mangánové ložisko Malovidy (kontaktne metasomatická genéza), bolo dobývané v minulosti, ťažené boli farebné kovy (nerasty: galenit, sfalerit, tetraedrit).

## Referencie


## Iné projekty

## Externé odkazy
* Informácie na AOPK ČR

## Zdroj

Kategória:Chránené územia v okrese Benešov
Podhrázský rybník

**Podhrázský rybník** je prírodná rezervácia, ktorá bola vyhlásená v roku 1950 a nachádza sa severne od dediny Tomice II. Dôvodom ochrany sú významné vtáčie hniezdiská. Je najväčší z rybníkov na rybničnej kaskáde na Konopišťskom potoku.

## Opis lokality
Brehy rybníka sú zarastené tŕstim v dvoch zálivoch na južnom konci, porasty tvorí hlavne pálka úzkolistá. Pravidelne tu hniezdi potápka chochlatá a ďalších osem chránených druhov vtákov, napr. potápka čiernokrká, potápka malá, kačica chrapka, polák velký, kaňa močiarna a ďalšie. Ako zastávku počas jarného a jesenného ťahu využíva túto lokalitu okolo 30 druhov vtákov.

Priamo v lokalite Podhrázského rybníka sa nachádza asi 250 rokov starý mlyn po rode Zimmermanov.

## Referencie


## Iné projekty

## Externé odkazy
* Informácie na Biolib.cz
* Popis na Okolie Prahy - Turistický región ČR

## Zdroj

Kategória:Chránené územia v okrese Benešov
Kategória:Rybníky v Stredočeskom kraji
Kategória:Povodie Sázavy
Hošťálkovice

**Hošťálkovice** sú bývalá obec a od 24. novembra 1990 mestský obvod štatutárneho mesta Ostrava. Obec bola pripojená k Ostrave 24. apríla 1976. Leží na sútoku riek Opavy a Odry. Takmer celý kataster mestského obvodu leží v hlučínskej časti Sliezska, ale malá okrajová časť katastra *(územie na pravom brehu starého nezregulovaného koryta neďaleko súradníc 49°50'45.2" s.š., 18°13'33.0" v.d.)* leží podľa historických máp na Morave *(pôvodne tieto časti patrili ku katastrálnemu územiu [[Mariánské Hory]])*.

## Iné projekty

## Externé odkazy
* www.hostalkovice.cz Oficiálna stránka

## Zdroj
* 

Kategória:Mestské obvody Ostravy
Majstrovstvá sveta v basketbale žien 1994

**Majstrovstvá sveta v basketbale žien 1994** boli v poradí 12. Majstrovstvá sveta v basketbale žien, ktoré organizuje Medzinárodná basketbalová federácia (FIBA). Konali sa v štyroch austrálskych mestách: Adelaide, Hobart, Launceston a Sydney, od 2.12. júna 1994, za účasti 16 tímov. Nováčikmi turnaja boli až 4 družstvá: Keňa, Nový Zéland, Slovensko a Španielsko. Austrália sa stala prvou krajinou Oceánie, ktorá organizovala svetový šampionát žien alebo mužov. Titul získala , ktorá vo finále zvíťazila nad  a stala sa po  a  iba treťou víťazkou ženských MS. Obaja fináloví súperi sa dostali do finále prvýkrát, čím dosiahli svoje najlepšie umiestnenie.

Turnaj bol zároveň jedným z kvalifikačných podujatí na Letné olympijské hry 1996. Kvalifikovali sa na ne 3 najlepšie družstvá.

## Kvalifikácia

Pozn: Senegal sa účasti vzdal, nahradil ho Taiwan.

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny
#### Nadstavbové skupiny o 1.8. miesto

##### Skupina E

##### Skupina F

#### Nadstavbové skupiny o 9.16. miesto

##### Skupina G

##### Skupina H

### Play off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej basketbalovej federácie  

## Zdroje
* MS 1994 na archivnej stránke FIBA 
* MS 1994 na stránke FIBA (archive.org) 
* MS 1994 na stránke todor66.com 
* MS 1994 na stránke the-sports.org 
* MS 1994 na stránke Brazílskej basketbalovej federácie 

Kategória:Basketbal v 1994
Kategória:Majstrovstvá sveta v basketbale žien
Basketbal
Podlesí (prírodná rezervácia)

**Podlesí** je prírodná rezervácia, ktorá bola vyhlásená v roku 1993. Nachádza sa pri obci Býkovice na území CHKO Blaník. Dôvodom ochrany je mokraďová lúka s radom významných vlhkomilných druhov rastlín a tiež hojný výskyt obojživelníkov.

## Opis oblasti
V rašelinách rastú početné, ohrozené a chránené druhy ako hadomor nízky (*Scorzonera humilis*), vachta trojlistá (*Menyanthes trifoliata*), vstavačovec májový (*Dactylorhiza majalis*) alebo bielokvet močiarny (*Parnassia palustris*). V odvodňovacích stružkách bol preukázaný výskyt kriticky ohrozeného rozchodníka huňatého (*Sedum villosum*). Rybníky a lúky v okolí sú domovom mnohých druhov hmyzu, oi. väčšieho množstva vzácnych druhov chrobákov – tesárikov, nosatcov a drobčíkov.

Z početných druhov obojživelníkov žije v rezervácii tiež inak vzácna hrabavka škvrnitá (*Pelobates fuscus*). Z vtákov hniezdia v oblasti napr. kaňa močiarna (*Circus aeruginosus*) alebo kačica chripľavka (*Anas strepera*), na ťahu sa tu zriedkavo zastaví kalužiak malý (*Actitis hypoleucos*) a sluka lesná (*Scolopax rusticola*).

## Referencie


## Externé odkazy
* Informácie na Biolib.cz
* Popis na CHKO Blaník

## Zdroj

Kategória:Chránené územia v okrese Benešov
Kategória:Povodie Blanice (prítok Sázavy)
Kategória:Mokrade v Česku
Kategória:Chránená krajinná oblasť Blaník
Rybníček u Studeného

**Rybníček u Studeného** je prírodná pamiatka, ktorá bola vyhlásená v roku 1993 a nachádza sa pri obci Studený. Dôvodom ochrany sú mokrade s hojným výskytom diablika močiarneho.

## Popis oblasti
Jeden väčší a jeden menší rybník sa nachádzajú cca 300 metrov južne od obce Studený. Okrem diablika močiarneho rastú v oblasti bohato praslička riečna, vstavačovec májový a ďalšie cenné druhy rastlín. Zo živočíchov sa v území vyskytuje šidielko Coenagrion hastulatum. V jazierkach žijú z obojživelníkov mlok obyčajný a skokan hnedý.

## Referencie


## Iné projekty

## Externé odkazy
* Informácie na AOPK ČR
* Popis na Czechtourism.cz
* Agentúra cestovného ruchu 

## Zdroj

Kategória:Chránené územia v okrese Benešov
Kategória:Rybníky v Stredočeskom kraji
Prírodný park Střed Čech

**Střed Čech** je prírodný park, ktorý sa rozprestiera pozdĺž riek Vltava a Sázava, v oblasti Závisti pri Zbraslavi zasahuje až k územiu Prahy. Bol vyhlásený ONV Praha Západ 3.októbra 1990, s účinnosťou od 1. decembra 1990, ako oblasť pokoja Střed Čech, od účinnosti zákona č. 114/1992 Zb., má oblasť štatút Prírodného parku. 

## Maloplošné chránené územia
Na území prírodného parku sa nachádzajú maloplošné chránené územia:
* Národná prírodná pamiatka Medník
* Prírodná rezervácia Kobylí draha
* Prírodná pamiatka Teletínský lom
* Prírodná rezervácia Zvolská homole


Súbor:Zvolská homole, z vranského přívozu.jpg|PR Zvolská homole
Súbor:Teletinsky lom 07.jpg|PP Teletínský lom
Súbor:Dolní Břežany, Jarov, skála II.JPG|Jarovské údolí
Súbor:Bohemia mednik hill.jpg|Kopec Medník


## Referencie


## Iné projekty

## Externé odkazy
* S kamerou na cestách: Stred Čech ponúka úchvatné vyhliadky

## Zdroj
 

Střed Čech
Kategória:Chránené územia v okrese Praha-západ
Kategória:Chránené územia v okrese Benešov
Štěpánovský potok (prírodná rezervácia)

**Štěpánovský potok** je prírodná rezervácia, ktorá sa nachádza v okrese Benešov a zaberá meandrujúci dolný tok Štěpánovského potoka v dĺžke necelých 6 km od mosta cesty II/126 medzi Trhovým Štěpánovom a Souticami až po ústie do rieky Sázava. V hornej časti je rezervácia obmedzená len na samotné koryto Štěpánovského potoka, ale od miesta, kde sa potok približuje k diaľnici D1, sa chránené územie rozširuje na celú údolnú nivu v šírke niekoľkých desiatok metrov.

## Ochrana
Hlavným dôvodom ochrany je zachovaný ekosystém pstruhového potoka s významným výskytom mihule potočnej. Z kôrovcov tu žije rak riečny, čo svedčí o vysokej čistote vody; ďalšími typickými druhmi sú ryby ako pstruh, plotica, jalec hlavatý, jalec maloústy, čerebľa pestrá, hrúz škvrnitý alebo slíž severný.
 
## Referencie


## Externé odkazy
* Informácie na Biolib.cz

## Zdroj

Kategória:Chránené územia v okrese Benešov
Kategória:Povodie Sázavy
LVS-89

náhľad|LVS-89 v Petrohrade
**LVS-89** (, podľa unifikovaného označenia **71-89**) je model sovietskej električky. Išlo o experimentálny osemnápravový, trojčlánkový vozeň.

Jediný prototyp vznikol v závode PTMZ v decembri roku 1989 (podľa roku tiež vzniklo aj dvojciferné označenie modelu). Električka bola zaradená do prevádzky s cestujúcimi na prelome rokov 1989 a 1990, slúžila do roku 2006. V decembri roku 2006 bol vozeň stiahnutý z bežnej prevádzky a prevezený do Múzea elektrickej trakcie v Petrohrade.

Trojčlánkový vozeň LVS-89 sa radil medzi veľkokapacitné električky; plne naložený bol schopný prepraviť 450 cestujúcich. Jeho dĺžka bola , šírka  a výška . Hmotnosť celého vozňu (prázdneho) bola 39 ton. LVS-89 nebol vybavený spriahadlami, takže ho nebolo možné prevádzkovať v súpravách s inými typmi.

## Iné projekty

## Externé odkazy
* Informácie na stránke Tramvajnyje vagony 

## Zdroj

Kategória:Električky PTMZ
Kategória:Prototypy električiek
Kategória:Dráhové vozidlá vyrábané od roku 1989
Kategória:Kĺbové električky
Arcibiskupský palác (Olomouc)

**Arcibiskupský** (predtým **biskupský**) **palác** v Olomouci je najrozsiahlejší rezidečný objekt v historickom jadre mesta Olomouc. Je to v poradí už štvrtá rezidencia olomouckých biskupov a bol postavený ako pôvodne renesančný palác biskupom Stanislavom Turzom. Tento renesančný palác, dokončený biskupom Dubraviom a ďalej upravovaný biskupom Pavlovským na sklonku 16. storočia, bol zdevastovaný počas tridsaťročnej vojny, najmä počas švédskej okupácie Olomouca v rokoch 1642-1650. Až biskup Karol II. z Lichtenštejna-Kastelkornu začal v roku 1664 jeho barokovú obnovu, ktorá bola vykonaná podľa plánov cisárskeho architekta Filiberta Lucheseho (1606-1666) a po jeho smrti Giovannim Pietrom Tencallym olomouckými murárskymi majstrami Petrom Schullerom a Melchiorom Thoneckom. Autorom štukovej výzdoby interiérov je Baltazar Fontana, pôvodné nástenné maľby, ktorých autormi boli Carpoforo Tencalla a Innocenzo Cristoforo Monti sa zachovali len po častiach. Svoju dnešnú podobu i výzdobu dostal palác po požiari roku 1904, kedy bol na popud kardinála Bauera reštaurovaný a čiastočne prestavaný. Je sídlom úradov olomouckého arcibiskupstva, arcibiskup v ňom už nebýva. Po dôkladnej rekonštrukcii bol palác na jar roku 2011 sprístupnený verejnosti ako prehliadkový objekt.

Palác je chránený ako kultúrna pamiatka Českej republiky.

thumb|Biskupský palác v Olomouci na rytine z roku 1740

## Historické udalosti, ktoré sa odohrali v paláci
* 2. decembra 1848 - v tomto paláci abdikoval Ferdinand V. Dobrotivý a na trón nastúpil cisár František Jozef I.
* 1850 - v tomto paláci bola podpísaná Olomoucká punktácia
* 1947 - oslava založenia Univerzity Palackého za účasti prezidenta Eduarda Beneša 
* 90. roky 20. storočia - arcibiskupský palác navštívili Ján Pavol II. (20.-22. mája 1995 pri príležitosti svätorečenia sv. Jana Sarkandra) a Václav Havel

## Interiér paláca
V interiéri paláca možno počas prehliadky o. i. Zhliadnuť:
* Monumentální schodiště so súsoším sv. Cyrila a Metoda od Emanuela Maxa
* Štukový sál (slavnostní dvorana) s portrétmi kardinálov a arcibiskupov Rudolfa Jana a Františka S. Bauera, najväčšia sála paláca 
* Trůnní sál, nazvaná podľa toho, že v ňom abdikoval Ferdinand V. Dobrotivý a na trón nastúpil cisár František Jozef I.
* Zlatý salónek - súkromná kaplnkou pre hostí
* Císařský sál (červený sál, přijímací sál), kde pred bitkou pri Slavkove nocovali František I. a Alexander I.
* Zelený pokoj
* Rokokový kabinet
* Baroková biskupská kaple na 2. poschodí paláca

## Referencie

## Literatúra
* 

## Iné projekty

## Externé odkazy
* Oficiálne stránky Arcibiskupského paláca v Olomouci 

## Zdroj

Kategória:Paláce v Olomouci
Olomouc
Kategória:Kultúrne pamiatky v okrese Olomouc
Kategória:Olomoucká arcidiecéza
Električková doprava v Petrohrade

[náhľad|Mapa električkovej siete v roku [2025]]
right|thumb|Trať
náhľad|Vozovňa Vasileostrovskij
Druhé najväčšie mesto Ruska, **[[Petrohrad]]**, prevádzkuje vlastnú **električkovú sieť** (*Санкт-Петербургский трамвай*, alebo tiež *Трамвай Санкт-Петербурга*). Na 231 km tratí je v prevádzke 40 liniek; petrohradská električková sieť patrí k najväčším na svete. Dopravu tu zaisťuje okolo tisícky vozidiel.

## Vozňový park

## Referencie

## Zdroj

Petrohrad
Kategória:Doprava v Petrohrade
Teletínský lom

**[[Prírodná pamiatka]] Teletínský lom** je zatopený opustený jamový lom 5 km východne od Slapov, asi 500 metrov východne od dediny Teletín pri kóte 479, je súčasťou Prírodného parku Střed Čech.

## Predmet ochrany
Odkryv magmatických brekcií na styku stredočeského plutónu a jílovskeho pásma.

## Geológia
Hlavnými horninovými typmi sú biotitická žula, amfiboliticko-biotitický granodiorit a biotiticko-amfibolitický kremenný diorit, ktorý predstavuje najstaršiu a najtmavšiu horninu. Po jeho stuhnutí prenikla mladšia hornina s fluidálnou textúrou, ktorá rozlámala diorit a pomohla tak pri vzniku farebných obrazcov, ktoré boli odkryté ťažbou. Všetkými horninami prenikajú žily aplitu a pegmatitu hrubé do 20 cm. Ťažené kamenivo bolo použité na stavbu Štěchovickej priehrady. Výška lomovej steny je 15-20 metrov, šírka 12 metrov, dĺžka 20 metrov.

## Fauna
Zatopený lom sa stal refúgiom pre obojživelníky (skokan hnedý, mlok obyčajný) a plazy (užovka hladká).

## Externé odkazy
* Geologické lokality
* Teletínsky lom na Hrady.cz

## Zdroj

Kategória:Chránené územia v okrese Benešov
Kategória:Lomy v Česku
Hrabová (Ostrava)

**Hrabová** je bývalá obec a od 24. novembra 1990 mestský obvod štatutárneho mesta Ostrava. Leží na južnej strane mesta. Obvodom preteká rieka Ostravice.

## História
vľavo|120px|náhľad|Pečatidlo Hrabovej z roku 1805
Samostatná obec vznikla v polovici 13. storočia. Prvá písomná zmienka o nej pochádza z roku 1297 zo zmluvy medzi olomouckým biskupom a těšínskym kniežaťom. Obyvatelia sa živili poľnohospodárstvom a predovšetkým rybárstvom. Obecné rybníky sa rozkladali od Paskova po Hrabůvku. Od 1. júna 1941 bola obec pripojená k Moravskej Ostrave. Počas druhej svetovej vojny bola 1.&nbsp;mája 1945 oslobodená Červenou armádou. V rokoch 19571960 obnovila svoju samostatnosť,  no 1. mája 1960 sa definitívne stala súčasťou veľkej Ostravy.

## Pamiatky
* Kostol svätej Kataríny - renesančný drevený kostol

## Iné projekty

## Externé odkazy
* www.ostrava-hrabova.cz Oficiálna stránka

## Zdroj
* 

Kategória:Mestské obvody Ostravy
Električková doprava v Smolensku

**Električková doprava** v ruskom meste **[[Smolensk]]** bola spustená 20. októbra  1901.

## História
Električky v Smolensku za svojej histórie nepremávali len dvakrát, a to počas občianskej vojny v rokoch 1919 až 1922 a počas 2. svetovej vojny od 15. júla 1941 do 6. novembra 1947. 13. októbra 2010 bola zrušená jedna električková linka a v meste tak zostali linky už len štyri. Sieť obsluhuje jedna vozovňa.

## Linky
V súčasnosti sú v Smolensku prevádzkované 4 električkové linky:
 

## Vozňový park

## Zdroj

Kategória:Doprava v Smolensku
Smolensk
Majstrovstvá sveta v basketbale žien 2006

**Majstrovstvá sveta v basketbale žien 2006** boli v poradí 15. Majstrovstvá sveta v basketbale žien, ktoré organizuje Medzinárodná basketbalová federácia (FIBA). Konali sa v dvoch mestách brazílskeho štátu São Paulo: São Paulo a Barueri, od 12.23. septembra 2006, za účasti 16 tímov. Nováčikmi turnaja boli družstvá Česka a Nigérie. Brazília sa stala organizátorom svetového šampionátu žien štvrtýkrát, keď predtým hostila turnaj v rokoch 1957, 1971 a 1983. Titul získala , ktorá vo finálovom zápase zvíťazila nad . Po Sovietkom zväze, Austrálii a Brazílii sa stala iba štvrtým víťazom majstrovstiev sveta. Rusko sa trikrát za sebou prebojovalo do finále, ale vždy v ňom prehralo.

Turnaj bol zároveň jedným z kvalifikačných podujatí na Letné olympijské hry 2008. Kvalifikovalo sa na ne iba víťazné družstvo.

## Kvalifikácia
náhľad|Kvalifikované tímy MS 2006

## Arény

## Výsledky
### Základné skupiny

#### Skupina A

#### Skupina B

Zápas Austrálie a Litvy sa neuskutočnil kvôli neskorému príletu litovského tímu a bol skontumovaný v prospech Austrálie .

#### Skupina C

#### Skupina D

### Nadstavbové skupiny

#### Skupina E

#### Skupina F

### Play off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie
náhľad|Víťazné Austrálčanky pri odovzdávaní medailí

## Referencie

## Externé odkazy
* Oficiálna stránks MS 2006 (archive.org) /
* Oficiálna stránka Medzinárodnej basketbalovej federácie  
* 

## Iné projekty

## Zdroje
* MS 2006 na archivnej stránke FIBA 
* MS 2006 na stránke todor66.com 
* MS 2006 na stránke the-sports.org 
* MS 2006 na stránke Brazílskej basketbalovej federácie  
* MS 2006 na stránke eurobasket.com (archive.org) 

Kategória:Basketbal v 2006
Kategória:Majstrovstvá sveta v basketbale žien
Basketbal
Teodor Krempaský

Prof. RNDr. **Teodor Krempaský** (* 11. september 1907, Žilina – † 20. júl 1950) bol významný slovenský chemik, vysokoškolský profesor.

## Životopis
Strednú školu absolvoval v Žiline, v rokoch 19271933 absolvoval Prírodovedeckú fakultu Masarykovej univerzity v Brne. 2. apríla 1935 bol promovaný na doktora prírodných vied za dizertačnú prácu „*O vplyve solí na aktivitu vodíkových iónov*“ a po vykonaní rigoróznych skúšok z anorganickej chémie, fyzikálnej chémie a matematickej analýzy. Od roku 1934 pôsobil na Štátnom reálnom gymnáziu v Levoči, v rokoch 1939 až 1942 v Bratislave. Od roku 1940 bol suplementom na Prírodovedeckej fakulte Slovenskej univerzity.

1. októbra 1942 bol ustanovený za suplenta disciplín anorganickej a analytickej chémie na SVŠT a za správcu Ústavu anorganickej chémie, ktorý mal zároveň vybudovať. V roku 1943 bol vymenovaný za profesora. V rokoch 19431947 bol dekanom a v rokoch 19471949 prodekanom Odboru chemicko-technologického inžinierstva SVŠT. Ako dekan budoval ostatné ústavy odboru.

## Odborná činnosť
* venoval sa výskumu vôd Oravy a Váhu
* skúmal pôdy a cementy vhodné na výstavbu Oravskej priehrady* bol hlavným organizátorom chemickej publikačnej činnosti na Slovensku, v roku 1947 založil časopis Spolku chemikov Slovákov, ktorému bol hlavným redaktorom.

## Literatúra
* Prvý dekan OCHTI SVŠ Teodor Krempaský by oslavil sto rokov - SPEKTRUM, Vydavateľstvo STU, Bratislava, 2007, str. 21 
* BIOGRAFIE VO VÝROČNÝCH ŠKOLSKÝCH SPRÁVACH 1918/19-1952/53
* Za Prof. Dr. Teodorom Krempaským (1907-1950) autor J. Gašperík, Chemical Papers 4 (7-8) 325–327 (1950)

## Referencie

Kategória:Slovenskí chemici
Kategória:Absolventi Prírodovedeckej fakulty Masarykovej univerzity v Brne
Kategória:Dekani Fakulty chemickej a potravinárskej technológie Slovenskej technickej univerzity v Bratislave
Kategória:Osobnosti zo Žiliny
Slavkov (prírodná pamiatka)

**Slavkov** je prírodná pamiatka, ktorá sa nachádza neďaleko dediny Slavkov v okrese Benešov v katastrálnom území dediny Křešice u Olbramovic. Pamiatka bola vyhlásená nariadením Stredočeského kraja č.7/2012. Ide o plytký rybník s haluchovkou vodnou *(Oenanthe aquatica)*. Na lúkach priliehajúcich k rybníku, na striedavo podmáčanej pôde sa nachádzajú napr. ježohlav vzpriamený *(Sparganium erectum)*, pálka širokolistá *(Typhla latifolia)*, škripinec jazerný *(Schoenoplectus lacustris)*, valeriána dvojdomá *(Valeriana dioica)* a bolo tam tiež zaznamenaných niekoľko jedincov vstavačovca májového.

## Ochrana
Hlavným predmetom ochrany je populácia kunky červenobruchej, ktorá je veľmi ohrozeným a zvlášť chráneným druhom.

## Geomorfológia a geológia
Územie leží na rozhraní Benešovskej a Vlašimskej pahorkatiny, na českom plutóne, podklad tvoria biotitické granodiority.

## Krajinná charakteristika
Plytký rybník s priľahlými lúkami na miernej vyvýšenine v nadmorskej výške cca 440 m.

## Referencie


## Externé odkazy
* Opatrenia pre ochranu 
* Slavkov - EVL mapa 
* Európsky významné lokality

Kategória:Chránené územia v okrese Benešov
Kategória:Rybníky v Stredočeskom kraji
František Révay

**František Révay** môže byť
* príslušník uhorského rodu Révai, pozri František Révai
* maďarský lesník a jaskyniar, pozri Ferenc Révay
* slovenský esperantista, pozri František Révay (1918 – 1990)

Révay, František
František Révai

**František Révai** môže byť
* František Révai (1489 – 1553), turčiansky župan a palatínsky miestodržiteľ
* František Xaver Révai, posledný príslušník mošoveckej vetvy Révaiovcov

Révai, František
Bylinkový čaj

náhľad|Bylinný čaj z ibišteka.
**Bylinkový čaj** alebo **bylinný čaj** je súhrnný názov pre rastlinné nálevy a odvary z rôznych rastlín (napríklad mätový, medovkový a žihľavový, či konopný čaj alebo rooibos) s výnimkou čajovníka. Bylinné čaje sú často pripravované pre ich liečivé alebo preventívne účinky. Medzi najstaršie známe sú odvary z podbeľu (Tussilago farfara). Z dôvodu nevyrovnaného obsahu látok v rastlinách sa bylinné čaje až na výnimky (ostružina malinová, čučoriedka, divozel veľkokvetý a ďalšie) neodporúčajú piť dlhodobo. Zvyčajne stačí čerstvú alebo aj sušenú časť byliny (asi jedna čajová lyžička (5 g) na 1 hrnček (1/4 l) čaju) zaliať vriacou vodou a nechať niekoľko minút lúhovať. Čaj z čerstvých bylín je silnejší, pretože liečivé látky v rastline časom mizne a stráca na účinnosti. Niektoré druhy bylín (napr. imelo) sa ale zapariť horúcou vodou neodporúčajú, pretože pôsobením tepla sa stráca značné množstvo ich účinných látok. Vtedy je možné bylinu macerovať – nechať ju niekoľko hodín lúhovať v studenej vode.

Bylinné čaje je vhodné skladovať v utesnených papierových, drevených, kovových, porcelánových alebo podobných nádobách, kde sú chránené pred stratou aromatických látok a možným napadnutím hmyzom. Kvôli postupnej strate požadovaných látok je odporúčané skladovať ich maximálne jeden rok.

## Referencie

## Iné projekty

## Zdroj

Kategória:Čaj
Kategória:Nealkoholické nápoje
Kategória:Fytoterapia
Vysoký Újezd - kostel

**Vysoký Újezd - kostel** je prírodná pamiatka, ktorá bola zriadená Nariadením Stredočeského kraja č. 13/2013. Obec Vysoký Újezd leží v Stredočeskom kraji, na západ od Benešova, asi 3 km od Slapskej priehrady.

## Ochrana
Predmetom ochrany je kriticky ohrozený netopier veľký *(Myotis myotis)*, ktorého letná kolónia sa vyskytuje v povalových priestoroch kostola Narodenia panny Márie, nachádzajúceho sa v obci.

## Referencie


## Externé odkazy
* Kostol na stránke 5plus2
* Kostely okr.Benešov

Kategória:Chránené územia v okrese Benešov
Bakalárska práca

**Bakalárska práca** alebo neformálne **bakalárka** je záverečná vedecko-kvalifikačná písomná práca bakalárskeho študijného programu. Jej obhajoba je súčasťou štátnej skúšky. Rozsah bakalárskej práce na Slovensku je spravidla v rozmedzí 2550 normostrán. Študent je povinný vypracovať bakalársku prácu samostatne, pričom má preukázať schopnosť zhromažďovať vedomosti, spracúvať informácie a pochopiť problematiku v danom vednom odbore. Predstavuje najjednoduchší druh záverečnej práce. Zvyčajne ide o kompilačnú prácu uvádzajúcu prehľad odbornej literatúry. Bakalárska práca je spravidla prvou záverečnou prácou, ktorú študent pripravuje a v priebehu jej prípravy a obhajoby sa má naučiť jasne a stručne prezentovať svoj výskum písomnou aj ústnou formou.

Študenti bakalárskeho štúdia si na Slovensku vyberajú tému bakalárskej práce zvyčajne v druhom alebo treťom ročníku štúdia (resp. 3. až 5. semestri). Bakalárska práca je obyčajne pripravovaná v slovenskom jazyku, avšak po súhlase vysokej školy môže byť pripravená aj v inom jazyku. Vypracovanie práce zvyčajne trvá niekoľko mesiacov. Metodicky sa na jej príprave podieľa školiteľ (vedúci), ktorý by mal dohliadať na korektnosť prípravy. V priebehu písania práce by mal so študentom viesť konzultácie a priebežne čítať pripravované časti textu, pri čom by mal študenta upozorniť na prípadné nedostatky. Školiteľ by mal byť schopný odhaliť prípadné plagiátorstvo. Pred obhajobou sa práca dostáva do rúk oponenta, ktorého úlohou je zhodnotiť formálnu a obsahovú stránku práce, medzi inými aj fakt, či práca splnila svoje ciele. Oponent je zvyčajne odborník na problematiku, ktorou sa práca zaoberá. Prácu však zároveň hodnotí školiteľ, ktorého úlohou je zhodnotiť schopnosť samostatnej práce študenta a práce so zdrojmi. Oponent aj školiteľ sú neskôr súčasťou komisie prijímajúcej prácu na obhajobu. Ústna časť obhajoby má spravidla formu premietanej obrazovej prezentácie.

## Referencie

Kategória:Písomné práce
Kategória:Vysoké školy
Majstrovstvá sveta v basketbale žien 2010

**Majstrovstvá sveta v basketbale žien 2010** boli v poradí 16. Majstrovstvá sveta v basketbale žien, ktoré organizuje Medzinárodná basketbalová federácia (FIBA). Konali sa v troch českých mestách: Brno, Karlove Vary a Ostrava, od 23. septembra3. októbra 2010, za účasti 16 tímov. Nováčikmi turnaja boli tri družstvá: Bielorusko, Grécko a Mali. Svoj ôsmy titul získali , ktoré vo finálovom zápase zvíťazili nad domácim . Česko i bronzové  získali prvú medailu na MS.

Turnaj bol zároveň jedným z kvalifikačných podujatí na Letné olympijské hry 2012. Kvalifikovalo sa na ne iba víťazné družstvo.

## Organizátor
Česko sa stalo organizátorom MS 2010 v decembri 2007, keď ho schválila FIBA po tom, čo svoje kandidatúry stiahli Austrália, Francúzsko i Lotyšsko. Pôvodne plánovené dejiská v Brne a Ostrave boli doplnené o Karlove Vary, ktoré FIBA schválila v septembri 2009 po inšpekčnej návšteve českých dejísk.  Česko hostilo svetový šampionát žien prvýkrát, ale v roku 1967 hostilo toto podujatie Česko-Slovensko, konkrétne jeho 4 mestá: Bratislava, Brno, Praha a Zlín. Na zápasy základných a nadstavbových skupín prišlo do hľadísk troch arén 104 070 divákov. Rozpočet turnaja dosiahol 153 miliónov CZK a skončil mierne ziskový.

## Kvalifikácia
náhľad|Kvalifikované tímy MS 2010

## Arény

## Nasadenie do výkonnostných košov
FIBA nasadila pred žrebovaním skupín 24. novembra 2009 tímy do nasledujúcich výkonnostných košov:

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina E

#### Skupina F

### Play off
#### Stretnutia o 13.16. miesto

#### Stretnutie o 15. miesto

#### Stretnutie o 13. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránks MS 2010  
* Oficiálna stránka Medzinárodnej basketbalovej federácie  
* 

## Iné projekty

## Zdroje
* MS 2010 na archívnej stránke FIBA 
* MS 2010 na stránke todor66.com 
* MS 2010 na stránke the-sports.org 
* MS 2010 na stránke Brazílskej basketbalovej federácie  
* MS 2010 na stránke eurobasket.com 

Kategória:Basketbal v 2010
Kategória:Majstrovstvá sveta v basketbale žien
Basketbal
Kategória:2010 v Česku
Jozef Teodor Mousson

**Jozef Teodor Mousson** (* 15. december 1887, Hőgyész, Uhorsko - † 6. november 1946, Trenčín) bol  impresionistický maliar pôsobiaci na východnom Slovensku. Pochádzal z pomaďarčenej rodiny francúzskeho pôvodu.

## Životopis
Jozef Teodor Mousson sa narodil 15. decembra 1887 v Hőgyész v rodine učiteľa Júliusa Moussona a jeho manželky Jozefíny Pichler. Medzi rokmi 1905 až 1909 študoval Mousson na Vysokej škole výtvarných umení v Budapešti. V roku 1911 sa presťahoval do Michaloviec, kde pôsobil do roku 1919 ako učiteľ. Od roku 1919 sa Mousson profesionálne venoval maliarstvu. V roku 1942 ho postihlo vážne ochorenie, pri ktorom došlo ku krvácaniu do mozgu a Moussonovi celá ľavá časť jeho tela ochrnula. V roku 1946 sa pre jeho zlý fyzický a psychický stav sťahuje do Bratislavy a následne k svojmu synovi do Trenčína, kde aj umrel.

## Tvorba
Moussonovou špecifickou črtou bola žánrová maľba, teplé farby, svetlo, leto. Preslávil sa predovšetkým svojimi juho-zemplínskymi motívmi z mestských trhov a dedín z okolia Michaloviec. Preto mu patrí prívlastok „maliar zemplínskeho slnka a ľudu". Neskôr sa v Michalovciach založila aj základná škola ktorá bola pomenovaná po Moussonovi.

### Najznámejšie diela
* 1910 - Trh v Michalovciach
* 1915 - Námestie v Michalovciach s povozmi
* 1917 - Ulica v zime
* 1917 - Novembrový trh
* 1922 - Na trhu v zime
* 1925 - Na trhu pred kostolom.

## Zdroje

*Jozef Teodor Mousson

## Externé odkazy

* Záznam o narodení a krste v matrike - farnosť Hőgyész; záznam číslo 135; pokrstený ako Theodorus Josephus Mussong

Kategória:Slovenskí maliari
Kategória:Uhorskí maliari
Kategória:Uhorskí pedagógovia
Kategória:Impresionistickí maliari
Kategória:Impresionizmus
Kategória:Slovenské osobnosti maďarského pôvodu
Mestské zastupiteľstvo hlavného mesta Slovenskej republiky Bratislavy

**Metské zastupiteľstvo hlavného mesta Slovenskej republiky Bratislavy** je zákonodarným orgánom Bratislavy, teda mestský parlament. Spoločne s primátorom Bratislavy tvoria mestské orgány Bratislavy. Skladá sa zo 45 poslancov volených priamo obyvateľmi, ktorí môžu byť aj starostovia a poslanci zastupiteľstiev mestských častí Bratislavy (ale poslancom nemôže byť primátor). Zasadnutia mestského zastupiteľstva zvoláva a vedie primátor Bratislavy, ktorý aj podpisuje všetky ich rozhodnutia. Zastupiteľstvo sa schádza podľa potreby, avšak najmenej raz za štvrťrok. Zasadá v Zrkadlovej sieni Primaciálneho paláca.

Mestskému zastupiteľstvu sú vyhradené niektoré činnosti, z ktorých medzi najdôležitejšie patria schvaľovať štatút a územný plán Bratislavy, uznášať sa na všeobecne záväzných nariadeniach ako zákonodarný orgán mesta, schvaľovať rozpočet a rozhodovať o prijatí pôžičiek a úverov splácaných z rozpočtu. Zastupiteľstvo aj zriaďuje mestskú políciu.

Zastupiteľstvo volí 10 svojich členov do mestskej rady Bratislavy, ktorá je iniciatívnym, výkonným a kontrolným orgánom mestského zastupiteľstva a súčasne aj poradným orgánom primátora. Členmi mestskej rady sú okrem desiatich poslancov zastupiteľstva aj starostovia všetkých bratislavských mestských častí a námestníci primátora. Okrem mestskej rady má zastupiteľstvo ako ďalší orgán svoje komisie.

Činnosť mestského zastupiteľstva všeobecne upravuje zákon č. 369/1990 Zb. a v prípade Bratislavy aj zákon č. 377/1990 Zb. o Bratislave.

## Pozri aj
* Zoznam poslancov mestského zastupiteľstva Bratislavy

## Referencie


Kategória:Politika v Bratislave
Druk tsendhen

**Národnou hymnou [[Bhután]]u** je pieseň **Druk tsendhen** (Kráľovstvo hromového draka).

Hudbu piesne zložil v roku 1953 Aku Tongmi a slová napísal Dasho Gyaldun Thinley. Tongmi, ktorý získal vzdelanie v Indii v tej dobe viedol dychový zbor armády, a pretože do zeme mal prísť na štátnu návštevu indický premiér Nehrú, vznikla potreba vytvoriť štátnu hymnu. Skladba bola inšpirovaná britskou, indickou hymnou a bhutánskou ľudovou piesňou *Thri nyampa med pa pemai thri* (Nemenný lotosový trón). Melódia bola neskôr ešte dvakrát upravená. Pôvodný text mal 12 veršov, ale v roku 1964 bol skrátený na súčasných šesť.

## Text hymny

## Zdroj

Kategória:Bhután
Bhután
Hymna
Joshua Wong

**Joshua Wong Chi-fung** (, * 13. október 1996) je hongkonský aktivista, jeden z lídrov demokratických protestov v Hongkongu a zakladateľ hongkonskej študentskej skupiny *Scholarism*. Študoval na United Christian College a na Open University v Hongkongu.

## Životopis
Narodil sa v kresťanskej rodine. Je dyslektik.
Dňa 27. septembra 2014 bol Wong jedným zo 78 ľudí zatknutých políciou pri masívnych prodemokratických protestoch počas Dáždnikovej revolúcie. Wong zostal vo väzbe do svojho prepustenia 28. septembra 2014.

V októbri 2016 mal v Thajsku hovoriť o svojej prodemokratickej činnosti. Na letisku ho však zadržali a deportovali naspäť do Hong Kongu, údajne na žiadosť čínskych úradov.

V auguste 2017 ho apelačný súd odsúdil na 6 mesiacov odňatia slobody. Spolu s ním boli odsúdení ďalší aktivisti: Nathan Law a Alex Chow.

13. apríla 2021 bol Wong odsúdený na 4 mesiace väzenia za nepovolené zhromažďovanie a za nosenie masky na proteste v roku 2019. Okrem toho má uložený trest 13,5 mesiaca za nepovolené zhromažďovanie za organizáciu protestov v júni 2019. Nosenie masiek na protestoch je nezákonné od roku 2019, úrady chcú zabrániť zakrývaniu identity protestujúcich. 6. mája 2021 bol Wong odsúdený ďalších 10 mesiacov za protest z júna 2020, nepovolený protest pripomínal udalosti z Námestia nebeského pokoja v roku 1989.

## Referencie

## Iné projekty

## Zdroj

Kategória:Hongkonské osobnosti
Kategória:Čínski aktivisti
Kategória:Študenti
Bitola

**Bitola** (mac. Битола, gr. Μοναστήρι-Monastiri, arumunsky Bitule), je mesto v Severnom Macedónsku, pri gréckych hraniciach. Je to druhé najväčšie mesto v krajine.

## Dejiny
Kraj okolo Bitoly dobyl v 4. stor. pred Kr. macedónsky kráľ Filip II. a založil tu mesto Herakleia Lynkestis. Mesto ostalo helenizované a prosperovalo aj počas rímskej doby a do 6. stor. bolo sídlom biskupa. Následne bolo zničené Slovanmi, ktorí sa na antických ruinách usadili a slovanizovali miestne obyvateľstvo. Následne sa slovanské obyvateľstvo pod vplyvom Byzancie christianizuje a začlenilo sa do Bulharskej ríše. Začalo sa používať meno Bitola, čo znamená kláštor, z čoho vzniklo aj nové grécke meno tohto mesta, Monastiri (kláštor). V 11. stor. Byzancia Bitolu znova ovládla a nazývala ju práve Monastiri, k spätnej helenizácií obyvateľstva však už nedošlo. Počas tureckej nadvlády sa z Bitoli stalo významné obchodnícke mesto, centrum bohatstva. Bolo to zapríčinené príchodom  gréckocítiaceho arumunského obyvateľstva, vyhnaného z neďalekého mesta Moschopoli (dnes Albánsko). Išlo o podnikateľov s kontaktami na celú Európu. V roku 1864 vznikol osmanský sandžak (správna jednotka) s názvom Monastir, ktorý zahrňoval veľké územie, aj s dnešným Gréckom. Väčšina obyvateľstva mesta bola tvorená Grékmi (najmä arumunského pôvodu), žili tu však aj Turci, Bulhari, Židia a Albánci. Mesto vtedy zažívalo rozmach a stavali sa tu mnohé neoklasicistické stavby. Sídlili tu tiež zahraničné konzuláty, preto mala Bitola prezývku *Mesto ambasád*. Z mesta pochádzali aj Bratia Manakisovci (Miltiadis a Jannakis), prví balkánski filmári. Grécku sa Bitolu nepodarilo oslobodiť a tak v roku 1918 pripadla Juhoslávií a takmer celé mestské grécke obyvateľstvo ušlo do Grécka. Bitola zažila rapídny ekonomický aj kultúrny úpadok a stala sa najchudobnejšou oblasťou Juhoslávie. Od roku 1991 je súčasťou novovzniknutého Macedónska.

Dnes je Bitola významným centrom južného Severného Macedónska, správne centrum Pelagónskej oblasti. Mesto žije hlavne z turistického ruchu, turisti sem chodia hlavne kvôli starému mestu a vkusným domom z 19. stor. Bitola je tiež známa svojou tradičnou kuchyňou. Je to centrum malej arumunskej menšiny Severného Macedónska.

## Iné projekty


Kategória:Mestá v Macedónsku
Bhutánska kuchyňa

náhľad|Zmes červenej ryže, zeleniny, húb a mäsa
**Bhutánska kuchyňa** (dzongkha: འབྲུག་ཟས་; * 'brug-zas*) je tradičná kuchyňa obyvateľov Bhutánu. Využíva prevažne lokálne produkty, ako sú obilniny, strukoviny, zelenina a mäso. Najčastejšími úpravami pokrmov je varenie a dusenie, na juhu zeme je tiež rozšírená príprava jedál pečením a vyprážaním.

Sú tu viditeľné vplyvy tradičnej tibetskej, indickej a tiež nepálskej kuchyne.

## Zdroj
LVS-2005

[náhľad|LVS-2005 v [Električková doprava v Petrohrade|Petrohrade]]
**LVS-2005** (, podľa unifikovaného označenia **71-152**, prezývka ***Pionier***) je typ ruskej, kĺbovej, šesťnápravovej, obojsmernej a nízkopodlažnej električky. Prototyp bol vyvinutý v roku 2005 (od neho bol odvodený aj názov električky) v petrohradskom závode PTMZ. V roku 2006 bola dokončená certifikácia typu.

## Zdroj

Kategória:Električky PTMZ
Kategória:Dráhové vozidlá vyrábané od roku 2005
Kategória:Kĺbové električky
LVS-2009

[náhľad|LVS-2009 vo [Električková doprava vo Volgograde|Volgograde]]
**LVS-2009** (, podľa unifikovaného označenia **71-154**) je typ ruskej, trojčlánkovej, jednosmernej a nízkopodlažnej električky. Prototyp bol vyvinutý v roku 2009 (od neho bol odvodený aj názov električky) v petrohradskom závode PTMZ.

## Zdroj

Kategória:Električky PTMZ
Kategória:Dráhové vozidlá vyrábané od roku 2009
Kategória:Kĺbové električky
Belkommunmaš

thumb|Trolejbus AKSM-321 v Belehrade
thumb|Električka AKSM-743 v Minsku
**Belkommunmaš** (, ) je bieloruský výrobca trolejbusov a električiek sídliaci v Minsku. Podnik bol založený v roku 1973 ako opravovňa vozidiel elektrickej trakcie, prvý trolejbus bol rekonštruovaný o rok neskôr. Po rozpade Sovietskeho zväzu sa Belkamunmaš zameral v roku 1993 aj na vývoj a stavbu vlastných trolejbusov, prvé typy AKSM-100 a AKSM-101 vychádzali z ruských trolejbusov ZiU-9, v roku 2000 začala firma vyrábať aj električky. V súčasnosti je Belkamunmaš najväčším bieloruským výrobcom a opravcom elektrických vozidiel pre mestskú hromadnú dopravu, jeho trolejbusy jazdia v desiatkach miest v Bielorusku, Rusku, Mongolsku, Moldavsku, Lotyšsku, Kazachstane, Srbsku, Kirgizstane či na Ukrajine.

## Externé odkazy
* oficiálna stránka 


Kategória:Strojárske podniky
AKSM-60102

thumb|AKSM-60102
**AKSM-60102** je model bieloruskej električky, vyrábanej spoločnosťou Belkommunmaš. Električka koncepčne vychádza z modelu AKSM-1M. Ide o jednosmerný, trojdverový a dvojmotorový vozeň s rozchodom . AKSM-60102 je prevádzkovaný v bieloruských mestách Minsk, Vitebsk a Novopolotsk; od roku 2008 aj v Perme, od roku 2011 v Novosibirsku a Kemerove, od roku 2012 v Prokopievsku a Ossinkách a od roku 2013 v Novokuznecku.

## Zdroj

Kategória:Električky Belkommunmaš
Kategória:Dráhové vozidlá vyrábané od roku 2000
AKSM-1M

thumb|AKSM-1M	
V roku 1996 sa bieloruská spoločnosť Belkommunmaš rozhodla vyvinúť vlastný typ električky. Vznikol tak prototyp vozňa **AKSM-1M**, ktorý sa v roku 2000 zaradil do premávky s cestujúcimi, ale výroba vozidiel bola ukončená už v roku 2001. Nástupcom typu je model AKSM-60102.

## Zdroj

Kategória:Električky Belkommunmaš
Kategória:Dráhové vozidlá vyrábané od roku 2000
AKSM-62103

thumb|AKSM-62103
**AKSM-62103** je model električky vyrábanej spoločnosťou Belkommunmaš. Ide o vylepšený typ vozidiel AKSM-60102. Hlavným rozdielom od svojho predchodcu je čiastočná nízkopodlažnosť. Vozidlá sú určené pre rozchod .

## Zdroj

Kategória:Električky Belkommunmaš
Kategória:Dráhové vozidlá vyrábané od roku 2009
AKSM-743

thumb|AKSM-743
**AKSM-743** je model trojčlánkovej, čiastočne nízkopodlažnej a šesťdverovej električky vyrábanej spoločnosťou Belkommunmaš. Vozidlá sú určené pre rozchod . Spolu 31 vozidiel určených pre Minsk bolo vyrobených v roku 2002.

## Zdroj

Kategória:Električky Belkommunmaš
Kategória:Dráhové vozidlá vyrábané od roku 2002
Kategória:Kĺbové električky
AKSM-843

thumb|AKSM-843
**AKSM-843** je model trojčlánkovej, obojsmernej, plne nízkopodlažnej a dvojmotrovej električky vyrábanej spoločnosťou Belkommunmaš. Vozidlá sú určené pre rozchod . Od roku 2008 bolo doteraz vyrobených 29 kusov a približná cena jedného vozidla je 1 500 000 USD.

## Zdroj

Kategória:Električky Belkommunmaš
Kategória:Dráhové vozidlá vyrábané od roku 2008
Kategória:Kĺbové električky
Roudný (prírodná pamiatka)

**Roudný** je prírodná pamiatka, ktorá bola vyhlásená v roku 1994 a nachádza sa pri obci Zvěstov. Predmetom ochrany je výsypka bývalej bane na zlato. Vyskytuje sa tam vzácny svižník *(Cicindela arenaria ssp. viennensis)*. Na vybraných plochách ovplyvnených ťažbou vznikli druhotné biotopy hostiace kriticky ohrozené druhy, ktorými bolo motivované vyhlásenie prírodnej pamiatky.

## Turizmus
Oblasťou prírodnej pamiatky prechádza náučný chodník. Návštevníci sú sprevádzaní najzaujímavejšími časťami banského areálu. Chodník má dĺžku 4,5 km. 

## Referencie


## Pozri aj
* Zvěstov
* Zoznam chránených území v okrese Benešov

## Externé odkazy
* Informácie na AOPK ČR
* Popis na Stezky.info

## Zdroj

Kategória:Chránené územia v okrese Benešov
Basketbal na Letných olympijských hrách 1992

**Basketbal na Letných olympijských hrách 1992** bol basketbalový turnaj v rámci multišportového podujatia Letných olympijských hier 1992, ktorý sa konal v Badalone, v Španielsku v dňoch od 26. júla8. augusta 1992, za účasti 12 mužských a 8 ženských tímov. Basketbalový turnaj sa na hrách organizuje od roku 1936 a toto bolo jeho 13. vydanie. Zápasy sa hrali v aréne Palau Municipal d'Esports de Badalona. Nováčikmi olympijského turnaja boli 4 družstvá mužovAngola, Chorvátsko, Litva a Venezuela, a 2 družstvá žienBrazília a domáce Španielsko. 

Družstvo mužov , nazývané ako *[[Dream team]]* kvôli štartu viacerých hviezd NBA, získalo svoj desiaty olympijský titul po finálovom víťazstve nad . Ženský turnaj vyhralo , keď vo finále zvíťazilo nad .

## Kvalifikácia

;Muži

;Ženy

Taliansko nahradilo vylúčenú Juhosláviu.

## Aréna

## Výsledky
### Mužský turnaj
#### Základné skupiny
##### Skupina A

##### Skupina B

#### Play-off
##### Stretnutia o 9.12. miesto

##### Stretnutie o 11. miesto

##### Stretnutie o 9. miesto

##### Štvrťfinále

##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženský turnaj
#### Základné skupiny
##### Skupina A

##### Skupina B

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Pozri aj
* Dream team

## Iné projekty

## Externé odkazy
* Oficiálna stránka Medzinárodnej basketbalovej federácie  
* Basketbalový turnaj na stránke olympic.org 

## Zdroje
* Oficiálne výsledky LOH 1992 
* Turnaj mužov a žien LOH 1992 na archívnej stránke FIBA 
* Basketbalový turnaj mužov a žien LOH 1992 na stránke todor66.com 
* Basketbalový turnaj LOH 1992 na stránke sports-reference.com 
* Basketbalový turnaj mužov LOH 1992 na stránke linguasport.com /

Kategória:Basketbal v 1992
Kategória:Basketbal na Letných olympijských hrách
Kategória:Športy na Letných olympijských hrách 1992
Vlčí rokle

**Vlčí rokle** je prírodná pamiatka, ktorá sa nachádza v Posázaví, asi 2 km severne od Prosečnice, v blízkosti tamojších žulových lomov.

Roklinu pokrýva geomorfologicky zaujímavé kamenné more zo žulových balvanov o veľkosti až niekoľko metrov, pod ktorými preteká potok. Porast tvorí acidofilná bučina na chudobných pôdach.

## Referencie


## Iné projekty

## Externé odkazy
* Informácie na Biolib.cz
* Fotografie
* Tip na výlet: Vlčí rokliny u Prosečnice v Benešovsko denníku
* Vlčí rokle - turistické informácie

## Zdroj

Kategória:Chránené územia v okrese Benešov
LVS-93

náhľad|Petrohradská LVS-93
**LVS-93** (, podľa unifikovaného označenia **71-139**) je model ruskej električky. 

Ide o dvojkĺbový, trojčlánkový, vysokopodlažný, osemnápravový a šesťdverový vozeň. Vznikli celkom dva prototypy v závode PTMZ v rokoch 1993 a 1994 (podľa prvého roku má typ svoje označenie). Vozeň tohto typu poskytoval 64 miest k sedeniu a cez 400 miest k státiu. Vozeň bol dlhý  a prázdny vážil 40 ton. Jeden z prototypov bol určený pre Petrohrad, druhý pre Volgograd; sú teda oba širokorozchodné a testované boli iba v týchto dvoch mestách.

## Iné projekty

## Externé odkazy
* Informácie na stránke Tramvajnyje vagony 

## Zdroj

Kategória:Električky PTMZ
Kategória:Prototypy električiek
Kategória:Dráhové vozidlá vyrábané od roku 1993
Kategória:Kĺbové električky